BH กำไรแกร่งต่อเนื่อง!
เมื่อวันที่ 14 ธ.ค. 2560 ด้านราคาหุ้น BH ฟื้นตัวขึ้นอีกครั้ง โดยขึ้นมาปิด 200 บาท บวกไป 5 บาท หรือขึ้นไป 2.56% มูลค่ารวม 197.62 ล้านบาท นี่อาจเป็นการปรับตัวขึ้นรอบใหม่ ในการที่จะไปทดสอบจุดเดิม หลังจากอ่อนตัวลงมาจากราคาหุ้นที่เคยขึ้นไปแตะ 226 บาท ในช่วงเดือน ต.ค. 2560 ที่ผ่านมานั่นเอง
15 ธ.ค. 2560

คุณค่าบริษัท
เมื่อวันที่ 14 ธ.ค. 2560 ด้านราคาหุ้น BH หรือ บริษัท โรงพยาบาลบำรุงราษฎร์ จำกัด (มหาชน) ฟื้นตัวขึ้นอีกครั้ง โดยขึ้นมาปิด 200 บาท บวกไป 5 บาท หรือขึ้นไป 2.56% มูลค่ารวม 197.62 ล้านบาท นี่อาจเป็นการปรับตัวขึ้นรอบใหม่ ในการที่จะไปทดสอบจุดเดิม หลังจากอ่อนตัวลงมาจากราคาหุ้นที่เคยขึ้นไปแตะ 226 บาท ในช่วงเดือน ต.ค. 2560 ที่ผ่านมานั่นเอง
สำหรับการฟื้นตัวของราคาหุ้นก็มีโอกาสที่จะขึ้นไปทดสอบจุดเดิม เพราะบริษัทยังมีโมเมนตัมด้านบวกจะช่วยขับเคลื่อน โดยเฉพาะแรงขับเคลื่อนจากผลประกอบการที่จะยังคงแข็งแกร่งต่อเนื่อง หลังจากที่กำไรสุทธิของ BH ในไตรมาส 3 ปี 2560 ทำสถิติสูงสุดใหม่ที่ 1.06 พันล้านบาท
ที่สำคัญ นักวิเคราะห์คาดว่ากำไรสุทธิของ BH ในช่วงไตรมาส 4 ปี 2560 จะอยู่ที่ 975 ล้านบาท เพิ่มขึ้น 18.3% จากงวดเดียวกันของปีก่อน เป็นผลจากแนวโน้มผู้ป่วตะวันออกกลาง (ME) ที่เพิ่มขึ้น ในขณะที่ผู้ป่วยต่างชาติก็มีความหลากหลายของเชื้อชาติมากขึ้น
ทั้งนี้ คาดว่าผลการดำเนินงานโดยรวมจะโตจากงวดเดียวกันของปีก่อนในช่วงที่เหลือของปีนี้ ซึ่งเป็นไปตามมุมมองบวกต่อกลยุทธ์ของบริษัทที่จะลดการพึ่งพิงผู้ป่วย ME ในระยะยาว โดยการกระจายฐานผู้ป่วยไปยังผู้ป่วยจากกลุ่ม CLMV แทน ทำให้รายได้เพิ่มขึ้นอย่างมีเสถียรภาพมากขึ้น
ดูจาก ช่วง 9 เดือนแรก รายได้จากผู้ป่วยต่างชาติของ BH คิดเป็นสัดส่วน 65% ของรายได้รวม ในขณะที่รายได้จากผู้ป่วยไทยคิดเป็นสัดส่วน 35%
สำหรับในระยะต่อไป เชื่อว่า BH พร้อมที่จะรับผู้ป่วยที่ต้องการรับการรักษาที่มีความซับซ้อนมากขึ้นซึ่งจะช่วยเพิ่มทั้งรายได้และอัตรากำไรในอีกสองสามปีข้างหน้า โดยจะได้แรงหนุนจาก brand ที่แข็งแกร่งทั้งในมุมของผู้ป่วยชาวไทยและต่างชาติที่เดินทางมาที่ประเทศไทยเพื่อการรักษาพยาบาลที่มีคุณภาพ
เนื่องจากในปัจจุบัน BH ได้รับการรับรองจาก GHA ซึ่งเน้นไปที่การรักษาและการดูแลผู้ป่วยต่างชาติและครอบครัวอย่างมีประสิทธิภาพ ซึ่ง BH เป็นโรงพยาบาลแห่งแรกในโลกที่อยู่นอกสหรัฐฯที่ได้ GHA
นอกจากนี้ BH คงมีจุดแข็งในการรักษารายได้และกำไรสุทธิได้อย่างสม่ำเสมอ อย่างไตรมาส 3 สิ้นสุดวันที่ 30 กันยายน 2560 บริษัทมีรายได้รวมขยับขึ้นมาอยู่ที่ 4,895.85 ล้านบาท จากงวดเดียวกันของปีก่อน 4,640.42 ล้านบาท โดยมีรายได้จากกิจการโรงพยาบาลเพิ่มขึ้น ส่งผลให้บริษัทมีกำไรขยับขึ้นมาอยู่ที่ 1,055.51 ล้านบาท หรือ 1.45 บาทต่อหุ้น จากงวดเดียวกันของปีก่อน 965.69 ล้านบาท หรือ 1.33 บาทต่อหุ้น
ส่วนผลการดำเนินงานงวดเก้าเดือน สิ้นสุดวันที่ 30 กันยายน 2560 บริษัทมีรายได้รวมขยับขึ้นมาอยู่ที่ 13,861.40 ล้านบาท จากงวดเดียวกันของปีก่อน 13,741.26 ล้านบาท ส่งผลให้บริษัทมีกำไรขยับขึ้นมาอยู่ที่ 3,020.81 ล้านบาท หรือ 4.15 บาทต่อหุ้น จากงวดเดียวกันของปีก่อน 2,801.43 ล้านบาท หรือ 3.84 บาทต่อหุ้น ซึ่งพิสูจน์ว่าบริษัทยังมีความแข็งแกร่ง
ในขณะที่นักวิเคราะห์ บล. เคจีไอ ยังคงประมาณการอัตราการเติบโตของรายได้ BH ในปี 2560-2561 ไว้ที่ 0.5% และ 3.0% จากงวดเดียวกันของปีก่อน และคาดว่ากำไรสุทธิจะอยู่ที่ 3.99 พันล้านบาท (เพิ่มขึ้น 10% จากงวดเดียวกันของปีก่อน) และ 4.48 พันล้านบาท (เพิ่มขึ้น 12% จากงวดเดียวกันของปีก่อน) ตามลำดับ
เนื่องจาก 1) อัตรากำไรที่แข็งแกร่งจากผู้ป่วยที่มี intensity สูง และ 2) การที่คุม SG&amp;A ได้ดี นอกจากนี้ สถานะทางการเงินก็ยังคงแข็งแกร่งโดยมีสถานะเงินสดสุทธิ ยิ่งไปกว่านั้น BH ได้เลื่อนแผนลงทุนรายการใหญ่ๆ ออกไป (โครงการขยายโรงพยาบาลบนถนนเพชรบุรีจากเดิมที่เคยกำหนดไว้ในปีนี้)
ทั้งนี้ ยังคงคำแนะนำ “ซื้อ” โดยให้ราคาเป้าหมายปี 2561 ที่ 236 บาท
…
ผู้ถือหุ้นรายใหญ่
รายชื่อกรรมการ